open-index/open-wikipedia-markdown huggingface dataset:
ராஸ்தஃபாரை

**ராஸ்தஃபாரை** அல்லது **ராஸ்தஃபாரி இயக்கம்** (*Rastafari movement*) என்பது 1930களில் ஆப்பிரிக்காவை மையமாகக் கொண்டு யமேக்காவில் ஆரம்பிக்கப்பட்ட ஒரு சமய இயக்கம் ஆகும். இச்சமய பக்தர்கள் கடவுளை "ஜா" என்ற பெயரால் குறிப்பிடுகிறார்கள். முன்னாள் எதியோப்பிய மன்னர் முதலாம் ஹைலி செலாசியை (ஆட்சிக் காலம் 1930-1974) கடவுளின் அவதாரம் எனவும், கிறிஸ்துவின் இரண்டாம் வருகை, எனவும், தந்தையாம் கடவுள் (God the Father) எனவும் இவர்கள் நம்புகின்றனர்.

[thumb|200px|right|ராஸ்தஃபாரிகள் எத்தியோபிய மன்னர் [முதலாம் ஹைலி செலாசி|ஹைலி செலாசிக் கடவுளாக நம்புகின்றனர்.]]
thumb|200px|right|"ட்ரெட்லாக்" தலைமுடியை வைத்துக்கொண்ட ஒரு ராஸ்தஃபாரியர்
இவ்வியக்கத்தின் உறுப்பினர்கள் ராஸ்தாசு எனவும், ராஸ்தஃபாரி எனவும் அழைக்கப்படுகின்றனர். ராஸ்தஃபாரி வாழ்க்கை ராசுத்தாஃபாரினியம் எனவும் சிலரால் வழங்கப்படுகிறது. *ராஸ்தஃபாரி* என்ற பெயர் *ராஸ் தஃபாரி* என்ற சொல்லில் இருந்து பெறப்பட்டது. ராஸ் என்பது தலைவர் என்பதைக் குறிக்கும். தஃபாரி என்பது மன்னர் ஹைலி செலாசியின் முதற் பெயர் ஆகும். ஜா (*[[யாவே]]* அல்லது *[[ஜெஹோவா]]*) என்பது கடவுளைக் குறிக்கும் விவிலியப் பெயர் ஆகும்.

ஆப்பிரோசென்ட்ரிக் மெய்யியல் என்பன இச்சமயத்தின் சில அடையாளங்கள் ஆகும். பாப் மார்லி மற்றும் பல்வேறு ரெகே இசைக் கலைஞர்களின் இசையால் இச்சமயம் புகழடைந்தது. இன்று யமேக்கா மக்களின் 5%-10% ராஸ்தஃபாரி சமயத்தை சேர்ந்தவர்கள்.

## மேற்கோள்கள்

பகுப்பு:யமேக்கா
பகுப்பு:புதிய சமய இயக்கங்கள்
பகுப்பு:ஆபிரகாமிய சமயங்கள்
மண் மாசடைதல்

thumb|வலது|மாசடைந்த நிலம்
**மண் மாசடைதல்** (*Soil contamination*, *soil pollution*) மனிதனால் உருவாக்கப்பட்ட வேதிப்பொருள்கள் கலப்பதாலும், இயற்கை மண் சூழலில் ஏற்படும் வேறு மாற்றங்களாலும் உருவாகிறது. பொதுவாக இவ்வாறான மாசடைதல், நிலக்கீழ் சேமிப்புத் தொட்டிகள் உடைதல், பூச்சிகொல்லிப் பயன்பாடு, மாசடைந்த மேற்பரப்பு நீர் நிலக்கீழ் மட்டங்களுக்குச் செல்லல், எண்ணெய் மற்றும் எரிபொருட் கழிவுகளைக் கொட்டுதல், தொழிற்சாலைக் கழிவுகளை நேரடியாக நிலத்தில் வெளியேற்றுதல் போன்றவற்றால் ஏற்படுகின்றது. மிகப் பொதுவான வேதிப்பொருள் மாசுகள், பெட்ரோலிய ஐதரோகாபன்கள், கரையங்கள், பூச்சிகொல்லிகள், ஈயம், பார உலோகங்கள் போன்றனவாகும். இந்த மாசடைதல் தோற்றப்பாடு, தொழில்மயமாதல், வேதிப்பொருட் பயன்பாடு என்பவற்றுடன் ஒத்திசைவாக நடைபெறுகிறது.

மண் மாசடைதலால் ஏற்படக்கூடிய முதலாவது பிரச்சினை உடல்நலத்தில் ஏற்படக்கூடிய பாதிப்புத் தொடர்பானது. இது நேரடித் தொடர்பாலோ, மண்ணுடன் நேரடித்தொடர்புடைய நீர் மாசடைதல் மூலமோ ஏற்படலாம். மாசடைந்த மண் பகுதிகளைக் குறித்துவைத்துச் சுத்தப்படுத்துதல் பணச் செலவையும், நேரச் செலவையும் ஏற்படுத்தும் ஒரு வேலையாகும். இதற்கு நிலவியல், நீரியல், வேதியியல், கணினி ஆகிய துறைகள் தொடர்பான திறனும் தேவை.

பகுப்பு:நிலம்
பகுப்பு:மாசடைதல்
நிலைக்குத்து வேளாண்மை

right|thumb|300px
**நிலைக்குத்து வேளாண்மை** என்பது, நகர்ப்புற வானளாவிகளில் நடைமுறைப்படுத்தக்கூடிய வேளாண்மையைக் குறிக்கும். பசுங்குடில் முறைகளைப் பயன்படுத்தி பழ மரங்கள், மரக்கறி வகைகள், மீன், கால்நடைகள் என்பவற்றை வளர்க்க முடியும். ஆண்டு முழுதும் செய்யக்கூடிய இவ் வேளாண்மை மூலம் எதிர்கால நகரங்கள் உணவில் தன்னிறைவு பெறுவதற்கான சாத்தியங்கள் உண்டு.

நிலைக்குத்து வேளாண்மை ஒரு துல்லியமான தொழிற்சாலை முறை விவசாயம் ஆகும்.
சுற்றுச்சூழல் தாக்கம் இதனால் குறைகிறது.

நிலைக்குத்து வேளாண்மையில் பல சாதகமான அம்சங்கள் உள்ளன. இதிலே காலநிலை தொடர்பான பயிர் அழிவுகள் ஏற்படா. தொடர்ச்சியான உணவு உற்பத்திக்கான சாத்தியங்கள் உண்டு. இம்முறையைப் பெருமளவில் பயன்படுத்தினால், காடழிப்பு, பாலைவனமாதல் போன்றவற்றைக் குறைக்கவோ அல்லது தடுக்கவோ முடியும். மக்கள் அதிகமாக இருக்கும் பகுதிகளிலேயே உணவு உற்பத்தி இடம்பெறுவதால் பெற்றோலிய எரிபொருட்களின் பயன்பாட்டைக் குறைக்க முடியும். இயந்திரங்களைப் பயன்படுத்திய உழவு, நடுகை, அறுவடை போன்ற செயற்பாடுகள் இல்லாததால் எரிபொருட் பயன்பாடு மேலும் குறையும்.

பகுப்பு:வேளாண்மை
மருளூமத்தை

**மருளூமத்தை** அல்லது **பேயூமத்தை**, **ஆடையொட்டி**, **அமுக்கலா, ஒட்டுக்காய், ஒட்டாலி, கொட்டலிக்காய்** (**Cockleburs** (***Xanthium***)  என்ற பெயர்களால் அழைக்கப்படுவது *ஆஸ்டெரேசியா* என்னும் குடும்பத்தில் உள்ள பூக்கும் செடியாகும். இது அமெரிக்காவிலும் கிழக்கு ஆசியாவிலும் வளரும் நிலைத்திணை (தாவரம்).

இவை 50-120 செமீ உயரம் வளரும் ஆண்டுத் தாவரம். இதன் விதைகள் விலங்குகளின் உடல் மயிரில் சிக்கிக்கொள்வதால் பல இடங்களுக்குச் சென்று நன்றாக பரவி இச்செடி முளைக்கின்றது.

## உசாத்துணை
*  
* Robbins, W.W., M.K. Bellue and W.S. Ball. *Weeds of California*. State Department of Agriculture, Sacramento, California (1941).

பகுப்பு:மூலிகைகள்
உலான் பத்தூர்

thumb|right|250px|Ulaanbaatar

**ஊலான் பாடோர் ** (மங்கொல் மொழி: Улаанбаатар) மங்கோலியா நாட்டின் தலைநகரமும் மிகப்பெரிய நகரமும் ஆகும். 
மங்கோலிய மக்களில் 38% (1 மில்லியன்) உலான் பாடரில் வசிக்கிறார்கள். உலகில் பல நாட்டுத் தலைநகரங்களில் மிகவும் 
குளிரானது உலான் பாடர்.

## மேற்கோள்கள்

பகுப்பு:ஆசியத் தலைநகரங்கள்
பகுப்பு:மங்கோலியா
உலக வர்த்தக மையம் (1973–2001)

**உலக வர்த்தக மையம்** நியூயார்க் நகரில் முன்னாள் அமைந்த ஏழு வானளாவிகள் ஆகும். 1972இல் திறந்த இக்கட்டிடம் 1972 முதல் 1973 வரை உலகில் மிக உயரமான கட்டிடமாக இருந்தது. கட்டிடக்கலைஞர் மினோரு யமசாக்கியின் வடிவமைப்பில் வந்த இக்கட்டிடம் இரண்டு தடவை தாக்குதல் செய்யப்பட்டது. முதலாம் தடவை 1993இல் குண்டுவெடித்து ஆறு பேர் உயிரிழந்தனர். இரண்டாம் தடவை செப்டம்பர் 11 தாக்குதல்களில் அல் கைதா விமானங்களால் தற்கொலைத் தாக்குதல்கள் செய்து இக்கட்டிடங்கள் எரிந்து அழிந்தன.

## மேற்கோள்கள்


## வெளி இணைப்புகள்

* World Trade Center – Silverstein Properties
* World Trade Center – Port Authority of New York & New Jersey
* 
* Building the Twin Towers: A Tribute – slideshow by *[[Life (magazine)|Life]]* magazine
* New York: A Documentary film features the construction and destruction of the World Trade Center in the seventh and final episode of the series directed by Ric Burns.
* Historic video with scenes of World Trade Center under construction in 1970

பகுப்பு:ஐக்கிய அமெரிக்க வானளாவிகள்
ஆக்டேன்

**ஆக்டேன்** என்பது ஆல்க்கேன் வகைச் சேர்மங்களுள் ஒன்று. அது கிளைவிடாத  நீண்ட சங்கிலியாக ஒற்றைக் கரிம பிணைப்புக் கொண்டிருக்கும். இதன் வேதி வாய்ப்பாடு CH3(CH2)6CH3 என்று குறிக்கப்படும்.

ஆக்டேனுக்குப் பதினெட்டு ஓரிடத்தான் வடிவங்கள் உள்ளன. அவை பின்வருமாறு:
* ஆக்டேன் (இதனை n-ஆக்டேன் என்றும் குறிக்கலாம்)
* 2-மெத்தில்யெப்டேன்
* 3-மெத்தில்யெப்டேன்
* 4-மெத்தில்யெப்டேன்
* 3-எத்தில் ஹெக்சேன்
* 2,2-டை-மெத்தில் ஹெக்சேன்
* 2,3-டைமெத்தில்யெக்சேன்
* 2,4-டைமெத்தில்யெக்சேன்
* 2,5-டைமெத்தில்யெக்சேன்
* 3,3-டைமெத்தில்யெக்சேன்
* 3,4-டைமெத்தில்யெக்சேன்
* 2-மெத்தில் 3-எத்தில் பென்ட்டேன்
* 3-மெத்தில் 3-எத்தில் பென்ட்டேன்
* 2,2,4-டிரைமெத்தில்பென்டேன்
* 2,3,3-டிரைமெத்தில்பென்டேன்
* 2,3,4-டிரைமெத்தில்பென்டேன்
* 2,2,3,3-டெட்ரா-மெத்தில் பியூட்டேன்

## வெளி இணைப்புகள்
*  (*n*-octane)
* 
* Material Safety Data Sheet for Octane 
* Phytochemical database entry
* Chemical and physical properties table 

பகுப்பு:வேதிப் பொருட்கள்
பகுப்பு:ஆல்கேன்கள்
பகுப்பு:நீரகக்கரிமங்கள்
எட்டக எண்

**எட்டக எண்** அல்லது **ஆக்டேன் எண்** (*octane rating, or octane number*) என்பது வாகன எரிபொருள் அல்லது பறனை எரிபொருள் ஆகியவற்றின் திறனை அளவிட உதவும் ஒரு குறியீடு ஆகும். இது பொறிபற்றி எரியும் உள்ளெரிப்பு எந்திரங்களில் பாவிக்கப்படும் கன்னெய் மற்றும் இதர எரிபொருள்களின் சுய பற்றிக்கொள்ளல் எதிர்ப்பை அளக்கும் ஒரு எண்ணாகும். எரிபொருளானது தானாகவே வெடிக்கும் நிலையை எய்தாமல் இருக்கும் குணத்தை அளக்க இது உதவுகிறது. இதனை உள்வெடிப்பெதிர்ப்பு என்றும் சொல்லலாம். 

ஐசோ ஆக்டேனும் ஹெப்டேனும் சேர்ந்த ஒரு கலவை குறிப்பிட்ட ஒரு எரிபொருளோடு ஒப்பிடும்போது அதே உள்வெடிப்பெதிர்ப்பைக் கொண்டிருந்தால், அந்தக் கலவையில் இருக்கும் ஐசோ ஆக்டேனின் விழுக்காட்டை அந்த எரிபொருளின் எட்டக எண் அல்லது ஆக்டேன் எண் என்று வழங்குவர். காட்டாக, 90% ஐசோ ஆக்டேனும் 10% ஹெப்டேனும் கலந்த ஒரு கலவையின் உள்வெடிப்பெதிர்ப்பை ஒத்திருக்கும் ஒரு கன்னெய்யின் எட்டக எண் 90 எனப்படும்.

ஐசோ ஆக்டேனின் எட்டக எண் 100 எனவும் n-ஹெப்டேனின் எட்டக எண் பூச்சியம் அல்லது சுழியம் என்றும் வரையறை செய்யப்பட்டுள்ளது. பொதுவாக அமெரிக்கா போன்ற நாடுகளில் கிடைக்கும் கன்னெய் எட்டக எண் 87, 89, என்று இருக்கும். 87 எட்டக எண் கொண்ட கன்னெய்யை எடுத்துக் கொண்டால், அது 87% ஐசோ ஆக்டேனும், 13% ஹெப்டேனும் கொண்ட ஒரு கலவையின் உள்வெடிப்பெதிர்ப்பை ஒத்திருக்கும். இதனால் அந்தக் கன்னெய்யில் ஐசோ ஆக்டேன் இருக்கிறது என்றோ அது 87% இருக்கிறது என்றோ பொருளல்ல. அந்தக் கலவைக்கு உள்வெடிப்பெதிர்ப்பு எவ்வளவு இருக்குமோ அதே அளவிற்கு அந்தக் கன்னெய்க்கும் இருக்கும் என்பது பொருள். அவ்வளவே.

## எட்டக எண் காட்டுகள்




## மேற்கோள்கள்

பகுப்பு:பெட்ரோலியம்
பகுப்பு:வேதிப் பொறியியல்
2,4-டைகுளோரோபீனாக்சியசிட்டிக் அமிலம்

**2,4-டைகுளோரோபீனாக்சியசிட்டிக் அமிலம்** (*2,4-Dichlorophenoxyacetic acid*) C8H6Cl2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். இதை சுருக்கமாக 2,4-D என்று அழைப்பார்கள். இச்சேர்மம் அகன்ற இலைக் களைகளைக் கட்டுப்படுத்துவதற்குப் பயன்படும் ஒரு களைக்கொல்லி ஆகும். அமெரிக்காவில் அதிக அளவில் பயன்படும் களைக்கொல்லிகளில் மூன்றாவது நிலையிலும், உலகில் மிக அதிகமாகப் பயன்படும் களைக்கொல்லியாகவும் இது உள்ளது.

2,4-டைகுளோரோபீனாக்சியசிட்டிக் அமிலம் பீனாக்சி வகை களைக்கொல்லியாக வகைப்படுத்தப்படுகிறது.
## வரலாறு
2,4-D இரண்டாம் உலகப் போர்க் காலத்தில், போரில் ஈடுபட்டிருந்த பிரித்தானியாவில் பயிர் விளைச்சலைக் கூட்டும் நோக்குடன், ரொதாம்ஸ்ட்டெட் ஆய்வு நிலையத்தில், ஜூதா ஹிர்ச் குவாஸ்ட்டெல் (Judah Hirsch Quastel) என்பவரின் தலைமையிலான குழுவினரால் உருவாக்கப்பட்டது. இது 1946 ஆம் ஆண்டில் விற்பனைக்கு விடப்பட்டபோது, முதலாவது வெற்றிகரமான தெரிந்தழிக்கும் களைக்கொல்லியாக இருந்தது. இது ஒருவித்திலையிகளை விடுத்து இருவித்திலையிகளை மட்டுமே அழித்ததால், கோதுமை, சோளம், நெல் போன்ற தானியங்களின் பயிர்ச் செய்கைகளில் களைக் கட்டுப்பாட்டை இலகுவாக்கியது.

## செயல் பொறிமுறை
2,4-D தாவர வளர்ச்சி நெறிப்படுத்திகள் வகுப்பைச் சார்ந்த ஒரு செயற்கை ஆக்சின் (auxin) ஆகும். இவை தாவரத்தின் இலைகளூடாக உறிஞ்சப்பட்டு அவற்றின் வளர்திசுக்களுக்குக் கொண்டுசெல்லப்படுகின்றன. இதனால் உண்டாகும் கட்டுப்பாடற்ற, தக்கவைக்க முடியாத வளர்ச்சியினால், தண்டுகள் சுருள்வதுடன், இலைகளும் உதிர்ந்து தாவரம் இறந்துவிடுகிறது. 2,4-D பெரும்பாலும் ஒரு அமைன் உப்புவடிவிலேயே பயன்படுகிறது ஆயினும், கூடிய திறன் கொண்ட எசுத்தர் வடிவிலும் உள்ளது.
## மேற்கோள்கள்

## புற இணைப்புகள்

* CDC - NIOSH Pocket Guide to Chemical Hazards
* Overview of the toxic effects of 2,4-D Sierra Club Canada January, 2005
* "Review of 2,4-dichlorophenoxyacetic acid (2,4-D) biomonitoring and epidemiology" Review of the literature by Dow scientists Crit Rev Toxicol. Oct 2012
* PPDB Pesticides Properties database entry for 2,4-D
* 2,4-D on Pubchem

பகுப்பு:களைக்கொல்லிகள்
பகுப்பு:அசிட்டிக் அமிலங்கள்
பகுப்பு:குளோரோ அரீன்கள்
ஆட்ராசைன்

**ஆட்ராசைன்** எனப்படும் 2-குளோரோ-4(எதைலமைன்)-6-(ஐசோப்ரொப்பிலமைன்)-எஸ்-ட்ரையாசின் ஒரு எஸ்-ட்ரையாசைன்-வளையக் களைக்கொல்லி ஆகும். இது முக்கியமான பயிர்ச் செய்கைகளில், அகன்ற இலைக் களைகளையும், புல்வகைக் களைகளையும் அகற்றுவதற்குப் பயன்படுகிறது. அட்ராசைன், ஒளித்தொகுதி II இல் உள்ள பிளாஸ்ட்டோகுயினான்-பிணைப்புப் புரோட்டீனுடன் பிணைந்து இலத்திரன் போக்குவரவைத் தடுக்கிறது. இது ஐரோப்பிய ஒன்றிய நாடுகளில் தடுக்கப்பட்டதாக இருந்தாலும் அமெரிக்காவிலும் பிற நாடுகள் பலவற்றிலும் பரவலாகப் பயன்படும் ஒரு களைக்கொல்லியாக உள்ளது.

மண்ணில் ஆட்ராசைனின் அரைவாழ்வு 13 தொடக்கம் 261 நாட்கள் வரையாகும். ஆட்ராசைனும் அதிலிருந்து தயாரிக்கப்படும் பிற பொருட்களும், சாய உற்பத்தி, வெடிபொருட்களின் உற்பத்தி போன்ற பல கைத்தொழில் செயல்முறைகளிலும் பரவலாகப் பயன்பட்டு வருகின்றன.

## மேற்கோள்கள்

பகுப்பு:களைகொல்லிகள்
பகுப்பு:குளோரோ அரீன்கள்
பகுப்பு:களைக்கொல்லிகள்
நல்லாட்சி

ஒரு நாட்டின் வளர்ச்சிக்கு அடிப்படையான ஒரு தேவை **நல்லாட்சி** ஆகும்.  பொது வளங்களைப் பொறுப்புடனும் செயற் திறனுடனும் பயன்படுத்தி, ஊழலைத் தவிர்த்து, மனித உரிமைகளைப் பேணி, சட்ட ஆட்சி செய்து, வாழ்வுத் தரத்தை மேம்படுத்துவது நல்லாட்சியால் முடியும்.  எவ்வளவு வளம் இருந்தும் நல்லாட்சி இல்லாவிடில் அந்த வளங்கள் வீணடிக்கப்படும், நல்வாழ்வு நாட்டின் அனைத்து குடிமக்களுக்கும் கிட்டாது.  நாடுகளின் முன்னேற்றம் வளர்ச்சி தொடர்பான கட்டுரைகளில் நல்லாட்சி என்ற சொல் அதிகம் புழங்குகிறது.
நல்லாட்சிக்கு 8 பண்புகள் உண்டு என கூறப்படுகிறது.  அவையானவை:

* குடிமக்கள் பங்களிப்பு (பச்சாயர்த்து/ஊர் நிலை, மாவட்டம், மாநிலம், நடுவர் என அனைத்து நிலைகளிலும்); சார்பான்மை மக்களாட்சி
* சட்ட ஆட்சி (சட்டம் சார்பற்று ஆக்கப்பட்டு, சமூக அந்தஸ்து பலம் பாக்காமல் சமமாக நிலைநிறுத்தப்படல்)
* வெளிப்படைத்தன்மை
* விரைந்த செயற்பாடு (responsiveness)
* இணக்காப்பாட்டை விரும்பும் தன்மை
* சமத்துவ, அனைவரையும் உள்வாங்கும் பண்பு
* தகுதி, செயற்திறன் (effectiveness and efficiency)
* பொறுப்பான்மை (accountability)

பகுப்பு:வளர்ச்சியல்
பகுப்பு:அரசியல்
பகுப்பு:நல்லாட்சி
கிளைபோசேட்டு

**கிளைபோசேட்டு** (N-(பொஸ்போனோமெதைல்) கிளிசைன்) என்பது ஒரு தெரிந்தழியா வகைக் களைக்கொல்லி ஆகும். சில பயிர்கள் இதனால் பாதிக்கப்படாத வகையில் மரபணுப் பொறியியல் மூலம் உருவாக்கப் பட்டுள்ளன. இது முதலில் மொன்சாண்டோ கம்பனியினால், *ரவுண்ட்அப்* என்னும் பெயரில் விற்கப்பட்டது.

## வேதியியல்
கிளிபோசேட்டு என்பது ஒரு அமினோபொஸ்போனிக்கை ஒத்த ஒரு இயற்கை அமினோ அமில கிளிசைன் ஆகும். கிளிபோசேட்டு என்னும் பெயர் கிளிசைன், பொஸ்போ-, -ஏட்டு என்பவற்றின் சேர்க்கையின் சுருக்கம் ஆகும். கிளிபோசேட்டுக்கு களைக்கொல்லிச் செயற்பாடு உள்ளது என்பது மொன்சாண்டோ கம்பனியில் வேலை பார்த்த, ஜோன் பிரான்ஸ் என்பவரால் 1970 ஆம் ஆண்டில் கண்டுபிடிக்கப்பட்டது. 1987 ஆம் ஆண்டில் இவரது கண்டுபிடிப்புக்காக தேசிய தொழில்நுட்பப் பதக்கம் வழங்கப்பட்டது. 1990 ஆம் ஆண்டில் பயன்பாட்டு வேதியியலுக்கான பேர்க்கின் பதக்கமும் கிடைத்தது.

## சட்ட ரீதியான தகுதி

1970 களில் கிளிபோசேட்டு முதன்முதலில் பயன்பாட்டிற்கு ஒப்புதல் அளித்தது, மேலும் 2010 ஆம் ஆண்டில் 130 நாடுகள் அதை பயன்படுத்த தொடங்கியது.

## ஐரோப்பிய ஒன்றியம்
ஏப்ரல் 2014 இல், நெதர்லாந்தின் சட்டமன்றம், வீட்டு உபயோகத்திற்காக தனிநபர்களுக்கு கிளைபோசட்டை விற்பனை செய்வதை தடைசெய்யும் சட்டத்தை இயற்றியது; வணிக விற்பனை பாதிக்கப்படவில்லை.
ஜூன் மாதம் 2015, பிரஞ்சு சுற்றுச்சூழல் மந்திரி மன்சாண்டோவின் RoundUp விற்பனைக்குத் தடை விதித்தார்

## மற்ற நாடுகளில்

செப்டம்பர் மாதம் 2013, எல் சால்வடார் சட்டமன்றம் கிளைபோசேட் உள்ளிட்ட 53 வேளாண் வேதிப்பொருட்களை தடை செய்வதற்கான சட்டத்தை அங்கீகரித்தது; கிளிஃபோஸ் மீதான தடையை 2015 ல் தொடங்குவதாக அமைக்கப்பட்டது

2015 ஆம் ஆண்டு மே மாதத்தில், இலங்கை ஜனாதிபதி கிளைபோசட் பயன்பாடு மற்றும் இறக்குமதிகளை தடை செய்தார்

மே மாதம் 2015 ஆம் ஆண்டில், பெர்முடா ஆராய்ச்சியின் விளைவாக தற்காலிக இடைநீக்கம் செய்யப்பட்ட கிளிபோசேட் சார்ந்த களைக்கொல்லிகளின் அனைத்து புதிய உத்தரவுகளிலும் இறக்குமதி செய்யப்பட்டது

2015 ஆம் ஆண்டு மே மாதம் கொலம்பியா, கோகோயின் சட்ட மூலப்பொருட்களைக் கோகோயின் சட்ட மூலப்பொருட்களை அழிப்பதில் அக்டோபர் 2015 ல் கிளைபோசட்டை பயன்படுத்துவதை நிறுத்திவிடும் என்று அறிவித்தது. வனப்பகுதி முழுவதும் காபி மற்றும் பிற சட்டப்பூர்வ உற்பத்திகளை அழித்துவிட்டதாக விவசாயிகள் புகார் செய்துள்ளனர்.

## இந்தியாவில் தடை
இந்தியாவில் உள்ள மாநிலங்களில் ஆந்திரப் பிரதேசம், கேரளம் போன்ற மாநிலங்களில் இந்த மருந்திற்கு தடைவித்திக்கப்பட்டுள்ளது.

## வெளி இணைப்புகள்
* கிளைபோசேட்டு
* கிளைபோசேட்டு -2

## மேற்கோள்கள்

பகுப்பு:களைக்கொல்லிகள்
பகுப்பு:உயிர்வேதியியல்
பகுப்பு:அசிட்டிக் அமிலங்கள்
பகுப்பு:அமீன்கள்
தவளைப்பாய்ச்சல்

உற்பத்தியில் நுகர்விலும் தொழில்நுட்பம் ஒரு முக்கிய கூறு ஆகும்.  திருத்தங்கள், கண்டுபிடுப்புகள், ஆய்வுகள் ஊடாக தொழில்நுட்பம் தொடர்ந்து வளர்ச்சி பெற்றுவரும் ஒரு கூறு ஆகும். இதைக் கருத்தில் கொண்டு ஒரு வளர்ச்சியடைந்துவரும் நாடு தகுந்த சில உயர் தொழில்நுட்பத்தை பயன்படுத்துவது, அது செலவு குறைவானதாகவும் பயன் மிக்கதாகவும் அமையலாம். அதனால் அந்த நாட்டின் வளர்ச்சி வேகம் உயரும் என்பதுதே **தவளைப்பாச்சல்** வளர்ச்சியல் கோட்பாடு.  

எடுத்துக்காட்டாக கம்பித் தொலைபேசி இணைப்புகளை ஏற்படுத்துக்கான செலவு அதிகம். அதனால் மிகச் சிறிய தொகை இந்தியர்கள் மட்டுமே தொலைபேசி வசதியைப் பெற்று இருந்தனர். கம்பியற்ற செல்பேசி இணைப்புகாளைப் பெறுவது ஒப்பீட்டளவில் இலகுவானது செலவு குறைவானது. இதனால் பல மடங்கு இந்தியர்கள் இந்த வசதியைப் பெறுவது ஏதுவானது. அதே வேளை கம்பிக் கட்டமைப்புக்களை கொண்ட மேற்கு நாடுகள் அவற்றின் செலவுகளையும் ஏற்றுக்கொண்டு கம்பியற்ற செல்பேசிச் சேவைகளுக்கு மாறுவது ஒரு கூடிய சவாலாக பார்க்கப்படுகிறது. இது தவளைப்பாச்சலுக்கு ஒர் எடுத்துக்காட்டு.  

நிறைந்த செலவில் தமது சொந்த மென்பொருள் உருவாக்கத்தில் ஈடுபடாமல் கட்டற்ற மென்பொருட்களைப் பயன்படுத்தி அவற்றை தமது மென்பொருள் தேவைகளுக்கு பயன்படுத்துவதையும் தவளைப்பாச்சல் முறைக்கு ஓர் எடுத்துக்காட்டாக சொல்லலாம்.

## மேலும் காண்க
* எண்ணிம இடைவெளி
* புதுப்பிக்கத்தக்க ஆற்றல்

பகுப்பு:வளர்ச்சியல்
மூடுள்

**மூடுள்** ஒரு கட்டற்ற பாடப்பயிற்சி மேலாண்மை அமைப்பு மென்பொருள் (Course Management System) ஆகும். இந்த மென்பொருளை 38,896 இணையத்தளங்கள் பயன்படுத்துகின்றன.  இதன் இடைமுகம் 40 மொழிகளில் உள்ளது.  அதில் தமிழ்ப் பதிப்பும் ஒன்று.  

## வெளி இணைப்புகள்
மூடுள் திறந்த மென்பொருள் இணைய தளம். 

பகுப்பு:கல்வி
பகுப்பு:கட்டற்றவை
பகுப்பு:பல்லியக்குதள மென்பொருட்கள்
ஞானேந்திரா

**ஞானேந்திரா வீர விக்கிரம ஷா தேவ்** அல்லது **கயனேந்திரா** (*Gyanendra Bir Bikram Shah Dev*; நேபாள மொழி: ज्ञानेन्द्र वीर बिक्रम शाहदेव; Jñānendra Vīra Vikrama Śāhadeva; பிறப்பு: ஜூலை 7, 1947) 2001 முதல் 2008 வரை நேபாளத்தின் மன்னராகவும் அந்நாட்டை 240 ஆண்டு காலமாக ஆட்சிசெய்து வந்த ஷா வம்சத்தின் கடைசி மன்னராகவும் இருந்தவர்.

ஜூன் 1, 2001 இல் நேபாள அரச மாளிகையில் இடம்பெற்ற துப்பாக்கிச் சூட்டு நிகழ்வுகளில் மன்னர் பிரேந்திராவும் அவரது குடும்பமும் படுகொலை செய்யப்பட்டதை அடுத்து பதவிக்கு வந்த பிரேந்திராவின் மகன் இளவரசர் திபெந்திரா மூன்றே நாட்களில் படுகாயமடைந்த நிலையில் இறந்ததை அடுத்து திபெந்திராவின் சித்தப்பாவான ஞானேந்திரா நேபாள மன்னரானார். இப்படுகொலைகளுக்கு சூத்திரதாரியாக மன்னர் ஞானேந்திரா பலராலும் குற்றம் சாட்டப்பட்டாலும் அதிகாரபூர்வமாக மன்னர் தீபேந்திராவே இப்படுகொலைகளை நிகழ்த்தியவர் என அறிவிக்கப்பட்டது.

பெப்ரவரி 2005 இல் ஞானேந்திரா நாட்டின் அரசை தனது முழுக்கட்டுப்பாட்டினுள் கொண்டு வந்து மக்களால் தெரிவு செய்யப்பட்ட நாடாளுமன்றத்தைக் கலைத்தார். 2006 இல் மக்களின் சனநாயக எழுச்சியைத் தொடர்ந்து ஏப்ரல் 2006 இல் மன்னர் ஞானேந்திரா ஆட்சியை நாடாளுமன்றத்துக்கு அளிக்கும் படியாகிவிட்டது. இதனால் மன்னரின் அதிகாரமும் பல மடங்கு குறைந்தது. மே 28 2008 வரையில் அவர் தொடர்ந்து மன்னராக இருந்து கடைசியில் அமைதியாக மன்னர் பதவியைத் துறந்தார்.  நேபாளம் குடியரசாகியது.

## இதனையும் காண்க
* திரிபுவன் வீர விக்ரம் ஷா
* மகேந்திரா
* பிரேந்திரா
* திபெந்திரா

## மேற்கோள்கள்


## வெளி இணைப்புகள்
* கிரீடம், செங்கோலை அரசிடம் ஒப்படைத்த பின்னர் அரண்மனையை விட்டு வெளியேறினார் கயனேந்திரா
* நேபாள மன்னர் மக்களால் தாக்கப்பட்டார். பிபிசி 16 பெப்ரவரி 2007

பகுப்பு:நேபாள மன்னர்கள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:ஷா வம்சம்
பகுப்பு:நேபாள வரலாறு
நைஜீரியத் திரைப்படத்துறை

**நைஜீரியத் திரைப்படத்துறை** (Cinema of Nigeria) என்பது நைஜீரிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இத் திரைப்படத்துறை பொதுவாக 'நொலிவுட்' என அழைக்கப்படுகிறது. நைஜீரியாவில் திரைப்படத்துறை 1990களில் நைஜீரியாவின் மிகப் பெரிய நகரமான லேகோசில் தொடங்கி வளர்ச்சி பெற்றுவருகிறது. இங்கே ஒவ்வொரு திரைப்படத்துக்குமான முதலீடு மிகச் சிறியதே (~$15,000) என்றாலும், முதன் முறையாக ஆபிரிக்கர்களால், ஆபிரிக்கர்களுக்காக இங்கேயே பெருமளவில் திரைப்படங்கள் தாயரிக்கப்படுகின்றன. எண்ணிக்கை அளவில் ஐக்கிய அமெரிக்கா, இந்தியாவுக்கு அடுத்த படியாக இங்கேயே பெருமளவு திரைப்படங்கள் தாயரிக்கப்படுகின்றன. இவை தரத்தில் மிகவும் அடிமட்டத்திலேயே இருந்தாலும் ஆபிரிக்கர்களுடன் தொடர்புடைய பல கருக்களை எடுத்தாளுகின்றன. 

## மேற்கோள்கள்

## வெளி இணைப்புகள்
*Nigerian Film Corporation
*National Film & Video Censors Board
பால் ஏர்டோசு

**பால் ஏர்டோசு** (மார்ச்சு 26, 1913 - செப்டம்பர் 20, 1996) வளமிக்க விளைவுகளைத் தந்த விந்தையான தனிப்போக்கு கொண்டிருந்த ஒரு அங்கேரி நாட்டுக் கணிதவியலாளர். சேர்வியல், கோலவியல், எண் கோட்பாடு, செவ் பகுவியல், கணக் கோட்பாடு, நிகழ்தகவுக் கோட்பாடு முதலிய கணிதத்துறைகளில் ஐந்நூற்றுக்கும் மிகுதியான கணிதவியலாளர்களுடன் இணைந்து பணியாற்றி ஆயிரத்து ஐந்நூற்றுக்கும் கூடுதலான ஆய்வுக்கட்டுரைகளைப் படைத்துள்ளார்.
## கணித ஆர்வம்
இவருடைய கணித ஆர்வம் மூன்று வயதிலேயே தெரிந்தது.இவரால் ஒரு மனிதன் வாழ்ந்த விநாடிகளைக் கூடக் கணக்கிட  முடிந்தது.இவரது வாழ்வைப்பற்றி இவர் வாழ்நாளிலேயே “N என்ற எண்.பால் எர்டாஸைக் குறித்த ஒரு சித்திரம்” என்ற பெயரில் ஆவணப்படமாக்கப்பட்டது. “எண்கள் அழகானவை.அவை அழகற்றவை எனில் மற்ற எவை அழகு?” என எர்டாஸ் கூறினார்.

பகுப்பு:1913 பிறப்புகள்
பகுப்பு:1996 இறப்புகள்
பகுப்பு:அங்கேரியக் கணிதவியலாளர்கள்
சுரப்பி

**சுரப்பி** என்பது, விலங்குகளின் உடம்பில் இயக்குநீர்கள், முலைப்பால், கண்ணீர், வியர்வை, உமிழ்நீர் போன்றவற்றை உருவாக்கி வெளிவிடும் ஓர் உறுப்பு ஆகும். இவ்வாறு சுரக்கும் நீர்மம் ஆனது இரத்த ஓட்டத்துடன் கலக்கிறது அல்லது உடலுக்குள் உள்ள குழிகளுள் அல்லது உடல் மேற்பரப்பில் விடப்படுகிறது. இரத்த ஓட்டத்தினுள் நீர்மங்களைச் சுரக்கும் சுரப்பிகள் அகச்சுரப்பிகள் என்றும், மற்றவகைகள் புறச்சுரப்பிகள் என்றும் அழைக்கப்படுகின்றன.

## வகைகள்
சுரப்பிகள் இரண்டு பெரும்பிரிவுகளாகப் பிரிக்கப்படுகின்றன. அவையாவன:
# **அகச்சுரப்பிகள்**: இவை தமது சுரப்பு நீரைச் சுரந்து நேரடியாக, தமக்கு குருதி வழங்கும் குருதிக் குழாய்கள் மூலம் குருதியினுள் சேர்க்கின்றன.
# **புறச்சுரப்பிகள்**: இவை தமது சுரப்புநீரை குழாய்கள் அல்லது கான்களினுள் சுரந்து விடுகின்றன.
புறச்சுரப்பிகள், அவை சுரக்கும் வழிமுறையின் அடிப்படையில் மேலும் மூன்று பிரிவுகளாகப் பிரிக்கப்படுகின்றன.
* **ஆப்போகிறைன் சுரப்பிகள்**: இதில் சுரத்தலின்போது சுரக்கும் உயிரணுக்களின் ஒரு பகுதி இழக்கப்படுகின்றது. சுரப்பிக் கலங்களின் முதலுருமென்சவ்வு, சுரப்புநீரை உள்ளடக்கி, அரும்பு போன்று வெளித்தள்ளிப்படும்போது சுரப்பு வெளியேறுகின்றது. அப்போகிறைன் சுரப்பிகள் எனும்போது பொதுவாக அப்போகிறைன் வியர்வைச் சுரப்பிகள் குறிப்பிடப்படுகின்றது. எனினும் சுரத்தலுக்கு அப்போகிறைன் முறை பயன்படுத்தப்படாததால் இவ் வியர்வைச் சுரப்பிகள் உண்மையான அப்போகிறைன் சுரப்பி அல்ல என்றும் கருதப்படுகிறது.
* **ஹொலோகிறைன் சுரப்பிகள்**: சுரத்தலின்போது சுரக்கும் உயிரணுவானது முழுவதுமே அழிந்து, அதன் மூலம் சுரப்புநீரை வெளியேற்றும்.
* **மெரோகிறைன் சுரப்பிகள்**: சுரப்பியால் சுரக்கப்படும் சுரப்புநீரானது, உயிரணுவின் உள்ளாகவே மென்சவ்வால் சூழப்பட்ட ஒரு குழியினுள் சேகரிக்கப்பட்டு, பின்னர் அந்த சுரப்புநீரைக் கொண்ட மூடிய குழியானது உயிரணு மென்சவ்வினூடாக வெளியேற்றப்படும்.

புறச்சுரப்பிகளின் சுரப்புப் பொருள் அடிப்படையிலும் சுரப்பிகள் மூன்று பிரிவுகளாக உள்ளன:
* **ஊநீர்ச் சுரப்பிகள்**: நீர்த்தன்மையான புரதம் நிறைந்த பொருளைச் சுரப்பவை. பொதுவாக இந்தப் புரதச் சுரப்புக்கள் நொதியங்களாக இருக்கும்.
* **சளிமச் சுரப்பிகள்**: சளி போன்ற, அதிக மாப்பொருளைக் கொண்ட பொருளைச் சுரப்பவை.
* **கலப்புச் சுரப்பிகள்**: இவை சளி, புரதம் ஆகிய இருவகைச் சுரப்புக்களையும் சுரப்பவை.

இந்த வேறுபாடுகள் தவிர, இந்தப் புறச் சுரப்பிகள் அவற்றின் அமைப்பின் அடிப்படையிலும் வேறுபடுகின்றன. புறச் சுரப்பிகள் சுரக்கும் பகுதியையும், சுரப்புநீரைக் கடத்தும் குழாய்களை அல்லது கான்களையும் கொண்டிருக்கும். இந்தக் கான்கள் கிளைகள் கொண்டவையாகவோ, அல்லது கிளைகள் அற்றவையாகவோ இருக்கலாம். சுரக்கும் பகுதியானது நுண்ணறைகள் கொண்ட அமைப்பையோ, குழல்வடிவான அமைப்பையோ அல்லது இரண்டும் கலந்த அமைப்பையோ கொண்டிருக்கலாம்.

## மேற்கோள்கள்

பகுப்பு:விலங்கியல்
உறவு

இரண்டு அல்லது அதற்கு மேற்பட்ட உயிரினங்களுகிடையேயான தொடர்பை இணைப்பை **உறவு** எனலாம்.  பெற்றோர் பிள்ளை உறவு, சகோதர உறவு, குடும்ப உறவுகள் மரபணுத் தொடர்புடையவை. கணவன்- மனைவி அல்லது ஓரினச்சேர்க்கை உறவுக்கு நெருங்கிய மரபணுத் தொடர்பு அவசியமில்லை, ஆனால் சமூக சட்ட முக்கியத்துவம் உடையது.  பொதுவாக நட்புறவு இரத்த, சட்ட தொடர்பற்ற மனிதர்களுக்கிடையே புரிந்துணர்வு, நம்பிக்கை, ஒத்துழைப்பு, நேசம் போன்ற பண்புகளால் பிணைக்கப்பட்ட ஒர் உறவைக் குறிக்கிறது. மனிதருக்கிடையே தொழில்முறை உறவுகளும் உண்டு.  உறவு மனிதர்களுக்கிடையே மட்டுமல்லாமல், வேறு மிருகங்களுக்கிடையேயும் உண்டு. சிலர் நாய், பூனை போன்ற செல்லப்பிராணிகளுக்கிடையேயான தமது உறவை மிகவும் முக்கியமாகக் கருதுகின்றனர். சிலர் இயற்கைக்கும் மனிதருக்கும் உள்ள உறவைப் மனிதருக்கிடையேயான உறவுடன் ஒத்து நோக்குவதுமுண்டு.

## இவற்றையும் பார்க்க
* உறவினர்

## மேற்கோள்கள்

பகுப்பு:உறவுமுறை
நார்ப்புரதம்

thumb|right|85px|டுரோப்போக்-<br />கொல்லாஜன் என்னும் மூவிழை முறுக்கு

**நார்ப்புரதம்** (scleroproteins) என்பது இரண்டு முக்கியமான புரதங்களில் ஒருவகை. மற்றது உருண்டைப் புரதம். இந்த நார்ப்புரதம் மாந்தர்கள் மற்றும் விலங்குகளின் உடல்களில் மட்டுமே காணப்படும் புரத வகை.

நார்ப்புரதங்கள் பொதுவாக நீரில் கரையாத, எளிதில் பிரியாத, உறுதியான, கம்பி போன்ற வடிவில் காணப்படும் புரதப் பொருள். இவற்றில் காணப்படும் நார் போன்ற இழைகளுக்கு இடையே பலவகைகளில் மூலக்கூறு இணைப்புகளும் காணப்படும் (டை-சல்பைடு பிணைப்புகள்). நகமியம் (கெரட்டின்) எனப்படும் கெட்டியான புரதம் இவ்வகை நார்ப்புரதப்பொருள்களால் ஆனவை.

நார்ப்புரதம், உடல்தசைகளில் உள்ள இணைப்புத் திசுககளிலும் (connective tissues), குருத்தெலும்பிலும், எலும்பின் உள்கட்டமைப்பிலும், தசையிலும் (தசை இழைகளிலும்) காணப்படுகின்றது.

நார்ப்புரதத்திற்கு எடுத்துக்காட்டுகள்: நகமியம் என்னும் கெரட்டின், கொல்லாஜன் (collagen) என்னும் கெட்டியான சேரகநார்ப்புரதம், எலாஸ்ட்டின் எனப்படும் நீட்சிப்புரதம் (elastin)

## See also
* மருத்துவக் கலைச்சொற்கள் -நார்ப்புரதம்

## External links
* 

பகுப்பு:புரதக் கட்டமைப்புகள்
பகுப்பு:மூலக்கூற்று உயிரியல்
பகுப்பு:புரதங்கள்
நகமியம்

**நகமியம்** அல்லது **கெரட்டின்** என்னும் நார்ப்புரதம், விலங்குகளின் நகங்களில் காணப்படும்,  நீரில் கரையாத,  கெட்டியான புரதப்பொருள். இது சற்றே வேறுபட்ட வடிவங்களில் விலங்குகளின் மயிரில் காணப்படுவதால் *மயிரியம்* என்றும், மாடுகள் போன்ற பாலூட்டி விலங்குகளில் உள்ள கொம்புகளில் காணப்படுவதால் *கொம்பியம்* என்றும், பறவைகளின் இறகுகளில் காணப்படுவதால் *இறகியம்* என்றும் பல பெயர்களால் அழைக்கப்படுகிறது. இதே நகமியப் புரதம், செல்களின் உறுதியான வடிவம் தரும் கட்டுமானப்பொருளாகவும் பயன்படுகின்றது. உயிரினங்களின் உடற்பொருட்களில் நகமியத்தின் கெட்டியான தன்மையானது, வண்டு போன்ற பல பூச்சியினங்களில் காணப்படும் பல்லினியப்பொருளால் (polysaccharide) ஆன கைட்டின் (chitin) (C8H13O5N)n) எனப்படும் பொருளுக்கு அடுத்ததாக உள்ளது.

விலங்குகளில் பல வகையான நகமியங்கள் உள்ளன.

## பல வகையான நகமியங்கள்
நகமியம் அல்லது கெரட்டின் என்பது, தோலில் இருந்து வளரும் கெட்டியான பொருள். 
*முதல்வகை அல்லது அகரவகை-நகமியம் (α-keratins) என்பது மயிர், கம்பளி (விலங்குகளின் கெட்டியான மயிர்), கொம்பு,  நகம் அல்லது உகிர் ஆகியவற்றில் காணப்படும் நகமியம்.
*கெட்டியான இரண்டாம் வகை அல்லது இகரவகை-நகமியம் ([β-keratins), ஊர்வன விலங்குகளின் முதுகுத்தோல்களில் கெடியான தட்டையான செதில்கள் போன்ற பகுதிகளிலும், பறவை அலகுகளிலும் இறகுகளிலும், ஆமை ஓடுகளிலும் காணப்படுவன.

கணுக்காலிகள்,  புறக்கூட்டுறைகள் (மாந்தர்களின் எலும்புக்கூடு உள்ளிருப்பது போல, வண்டுகள், பூச்சிகளில் உள்ள புறக்கூடு) முதலியவற்றில் கைட்டின் என்னும் பல்லினியப் பொருள்களுடன், நகமியம் என்னும் புரதமும் சேர்ந்திருக்கும். திமிங்கிலத்தின் மேல்தாடையில் காணப்படும், பல் போன்ற ஆனால் வளையக்கூடிய எலும்பு போன்ற பகுதிகள் நகமியம் பொருள்களால் ஆனவை.

உடலின் புறத்தோலில் காணப்படும் நகமியம், *புறத்தோலியம்* என்றே அழைக்கப்படும். அதே போல செல்களின் உள்ளே கட்டுமானப் பொருள்களில் ஒன்றாகக் காணப்படும்  ஒருவகை மென்மையான நகமியப் புரதம், இடையக இழைப்புரதம்  எனப்படும். செல்களில் காணப்படும் சைட்டோகெரட்டின்கள் (cytokeratins) இடையக இழைப்புரதம்தான். மயிரில் காணப்படும் நகமியம் (மயிரியம்) ஒரு கெட்டியான நகமியம்.

## வெளி இணைப்புகள்
*பட்டுநூலிழையின் இரண்டாம் வகை நகமியத்தின் (β-sheet) கட்டமைப்பு
*எட்டுக்கால் பூச்சி ஒட்டடை இழையின் கட்டமைப்பு
*Hair-Science.com's entry on the miroscopic elements of hair 
*நகமியத்தின் எதிர்ப்பொருள் மீள்பார்வைக் கட்டுரை 

பகுப்பு:நகமியங்கள்
பகுப்பு:புரதங்கள்
நெய்தை

**நெய்தை** அல்லது **நேப்தா** *(naphtha)* என்பது எளிதில் தீப்பற்றக் கூடிய அல்லது ஆவியாகும் தன்மையுடைய பல வகையான நீர்ம ஹைட்ரோ கார்பன்களின் கலவையைக் குறிக்கும். பொதுவாகப் பாறைநெய் வடித்திறக்கல் வழியாகக் கிடைக்கும் ஒரு வேதிப்பொருள் இது. சில குறிப்பிட்ட ஹைட்ரோகார்பன்களைக் கொண்ட நெய்தை ஒரு குறிப்பிட்ட கொதிநிலை வீச்சுக் கொண்டது.  பெரும்பாலும் உயர் எட்டக எண் கொண்ட கன்னெய் உருவாக்கக் கலக்கப்படும் ஒரு பொருளாகப் பயன்படும்.

## நெய்தையின் பண்புகள்
* மூலக்கூறு எடை: 100-215 
* ஒப்படர்த்தி : 0.75-0.85
* கொதிநிலை: 320-430 F
* ஆவி அழுத்தம்: < 5 மிமி மெர்க்குரி
* நீரில் கரையாது
* நிறமற்றது
* மண்ணெண்ணெய் வாசனை உடையது
* நீர்ம நிலையில் இருப்பது

## உற்பத்தி
நெய்தை பாறைநெய் தூய்விப்பாலைகளில் ஒரு இடைநிலைப் பொருளாக உற்பத்தி செய்யப்படுகிறது. பாறைநெய்யை வடித்திறக்கும்போது லேசான வளிமங்களுக்கும் கனமான மண்ணெய்க்கும் இடையில் நீர்மப் பொருளாய்க் கிட்டுவது நெய்தை. சில சமயம் நெய்தை (அல்லது நேப்தா) பிற பல பெயர்களாலும் அழைக்கப் படுவது குழப்பத்தை விளைவிக்கும். 

நெய்தையின் பல பொருட்களை வேறுபடுத்திக் காட்டும் பண்புகளில் சிலவற்றைக் கீழே காணலாம். 
* அடர்த்தி 
* போனா, பியோனா, பியானோ அலசல்கள்
* பாராஃபின் அளவு
* ஐசோபாராஃபின் அளவு
* நேப்தீன் அளவு
* அரோமாட்டிக் அளவு

பகுப்பு:வேதிப் பொறியியல்
பகுப்பு:பெட்ரோலியம்
பகுப்பு:நீரகக்கரிமக் கரைப்பான்கள்
சோரென்சென்

**சோரென் பீடர் லௌரிட்சு சோரென்சென்** (Søren Peder Lauritz Sørensen ,ஜனவரி 9, 1868 - பிப்ரவரி 12, 1939) டென்மார்க்கில் உள்ள ஆவர்பியர்கு (Havrebjerg) என்னும் இடத்தில் பிறந்த புகழ்பெற்ற வேதியியலாளர். இவர் காடித்தன்மையை அளவிடும் pH (கரைசலின் ஐதரசன் அடர்த்தி) முறையின் கருத்துருவை முன்வைத்தவர்.

1901 முதல் 1938 வரை சோரென்சென், கோப்பன்ஹேகனில் உள்ள புகழ்பெற்ற கார்ல்சுபெர்க்ஆய்வகத்தின் தலைவரகாக இருந்தார். கார்ல்சுபெர்கில் இருந்தபொழுது அவர் செய்த ஆய்வுகளில் மின்மவணுக்களின் (அயனி) அடர்த்தியால் புரதப் பொருள்களில் ஏற்படும் விளைவை அறிந்தார். கரைசலில் ஐதரசன் அடர்த்தி (pH]) அறியத்தேவை இருந்ததால், அடர்த்தியைக் குறிப்பிட ஓர் எளிய அளவீட்டு முறையை 1909 இல் வகுத்தார். ஐதரசன் அடர்த்தியை அளவிட  இவர் குறிப்பிட்ட pH குறியீட்டு முறையைக் கொண்டு காடியின் காடித்தன்மையை அளக்க இரு புதிய முறைகள் வழக்குக்கு வந்தன. முதல் முறை மின் முனைகளைப் பயன்படுத்துவது, இரண்டாவது முறையில் ஐதரசனின் அடர்த்தியைப் பொறுத்து நிறமாறும் தாள்களின் நிறத்தை முன்கூட்டியே உள்ள நிறத்தாள்களில் உள்ள நிறத்தை ஒப்பிட்டு pH அளவை அளவிடுவது.

இவை தவிர 1907 இல் இவர் கண்டுபிடித்த சோரென்சென் ப்வோர்மோல் டைட்ரேசன் என்னும் முறைக்காகவும் இவர் புகழ் பெற்றார்.

## அடிக்குறிப்புகளும் மேற்கோள்களும்

பகுப்பு:டென்மார்க் அறிவியலாளர்கள்
பகுப்பு:1868 பிறப்புகள்
பகுப்பு:1939 இறப்புகள்
பகுப்பு:டென்மார்க் வேதியியலாளர்கள்
புரோக்குளோரோக்காக்கசு

**புரோக்குளோரோக்காக்கசு** என்பது மிகவும் நுண்ணிய, 0.6 மைக்ரோமீட்டர் அளவே உள்ள, வித்தியாசமான கடல்வாழ் கோளவுயிரி ஆகும். இதுவே அநேகமாக உலகில் அதிகமாகக் காணப்படும் ஒளிச்சேர்க்கை உயிரியாக இருக்கலாம். 

புரோக்குளோரோக்காக்கசு முதன்முதலில் 1986ல் கண்டுபிடிக்கப்பட்டது. மாசச்சூசட்சு நுட்பியல் கழகத்தின் சேல்லி (பென்னி) சிசோல்ம் என்பவராலும், வுட்சு ஹோல் ஓசனோகிராபிக் கழகத்தின் ராபர்ட்டு ஜே. ஓல்சன் என்பவராலும், அவர்களுடைய கூட்டுழைப்பாளர்களாலும் சர்காசோக் கடலில் இவ்வுயிரி கண்டுபிடிக்கப்பட்டது.  

இவையே இதுவரை அறியப்பட்டதிலேயே மிகவும் சிறிய அளவிலான ஒளிச்சேர்க்கை உயிரிகளாகும். இவற்றின் நீளம் 0.5 முதல் 0.8 மைக்ரோமீட்டர் அளவே இருக்கும். ஒற்றை மில்லி லிட்டர் கடல்நீரில் ஒரு லட்சம் செல்களுக்கும் மேலே இருக்கும். உலகிலேயே மிகவும் அதிகமாகக் காணப்படும் உயிரினம் இதுவாகத் தான் இருக்கும். 

புரோக்குளோரோக்காக்கசின் ஒளிச்சேர்க்கும் பொருள் தனித்தன்மை வாய்ந்தது. 1986க்கும் முன்னர் இவற்றை உலகம் அறிந்திருக்கவில்லை என்றாலும், உலக ஆக்சிஜன் அளவில் ஏறத்தாழ 20 விழுக்காடுக்கு இவையே காரணம் என்று நம்பப்படுகிறது. 

## உசாத்துணைகள்


## வெளி இணைப்புகள்
http://microbewiki.kenyon.edu/index.php/Prochlorococcus

பகுப்பு:நுண்ணுயிர்கள்
திமோர்

**திமோர்** (*Timor*) என்பது திமோர் கடலின் வடக்கில் மலாய் தீவுக்கூட்டத்தின் தெற்கு பாகத்தில் அமைந்துள்ள ஒரு தீவாகும். இத்தீவு கிழக்கு திமோர் என்ற தனிநாட்டையும் இந்தோனீசியாவைச் சேர்ந்த மேற்கு திமோரையும் தன்னகத்தே கொண்டுள்ளது.

## புவியியல்
திமோர் தீவின் தெற்கு, மற்றும் தென்கிழக்கே ஓசியானியாவும், வடமேற்கே சுலாவெசி தீவும் மேற்கே சும்பா தீவும் அமைந்துள்ளன. திமோரின் மேல்-வடமேற்கே புளோரஸ் தீவுகள், அலோர் தீவு ஆகியனவும், வடகிழக்கே பாரத் தாயா தீவுகளும் உள்ளன.

## மொழி, இனம், சமயம்
பெரும்பாலான திமோரியர்கள் மெலனேசியர்கள் ஆவார். மொத்தம் 11 இனக்குழுக்கள் இங்குள்ளனர். இவர்களில் பெரும்பான்மையோர் மேற்கு திமோரில் வசிக்கும் அட்டோனி, மற்றும் நடு, கிழக்கு திமோரில் வசிக்கும் டேட்டம் இனத்தவர்கள் ஆவர். பெரும்பாலும் திமோரின் பழங்குடியினரின் மொழிகள் இந்தோனீசியத் தீவுக்கூட்டங்களில் பேசப்படும் ஆஸ்திரனேசிய மொழிக்குடும்பத்தைச் சேர்ந்ததாகும். இவற்றைச் சாராத மொழிகள் மலுக்கு தீவுகளிலும் மேற்கு நியூ கினியிலும் பேசப்படுகிறது.

கிழக்கு திமோரில் டேட்டம், மற்றும் போர்த்துக்கீச மொழியும், மேற்கு திமோரில் இந்தோனீசிய மொழியும் அதிகாரபூர்வ மொழிகள் ஆகும். ஆனாலும் கிழக்கு திமோரில் இந்தோனீசிய மொழி பரவலாகப் பேசப்பட்டு வரும் மொழிகளில் ஒன்றாகும்.

இத்தீவின் கிட்டத்தட்ட 90 விழுக்காடு மக்கள் கிறிஸ்தவ சமயத்தைப் பின்பற்றுகின்றனர். இவர்களில் கிழக்கு திமோரில் பெரும்பான்மையானோர் கத்தோலிக்கர்கள் ஆவார். மேற்கு திமோரில் புரட்டஸ்தாந்து பிரிவினர் பெரும்பான்மையாக வாழ்கின்றனர். ஏனையோர் முஸ்லிம்கள் ஆவார்.

## இதனையும் காண்க
* மேற்கு திமோர்
* கிழக்கு திமோர்

## மேற்கோள்கள்

பகுப்பு:கிழக்குத் திமோர்
பகுப்பு:மெலனீசியா
பகுப்பு:இந்தோனேசியாவின் தீவுகள்
பகுப்பு:சிறு சுண்டா தீவுகள்
ஏஎம்டி கே5

**ஏஎம்டி கே5** மையச் செயலியே ஏஎம்டி நிறுவனத்தால் முற்றுமுழுதாக முதன்முறையாக வடிவமைக்கப்பட்டதாகும். இது மார்ச் 1996 இல் அறிமுகம் செய்யப்பட்டது. இது இண்டெல் நிறுவனத்தில் பெண்டியம் மையச் செயலியுடன் போட்டியிடுவதற்கென வடிவமைக்கப்பட்டதாகும். இது 1995 இல் வெளியிடத்தீர்மானிக்கப்பட்ட பொழுதும் வடிவமைப்புச் சிக்கல்களினால் 1996 ஆம் ஆண்டுவரை இது வெளிவரவில்லை. இண்டெல் நிறுவனம் போன்று அனுபவம் இல்லாததினால் வடிவமைப்புச் சிக்கல்கள் இருந்தாலும் இறுதியில் பெண்டியம் மையச் செயலியுடன் ஒப்பிடக்கூடிய வினைத்திறனுடையதாக வெளிவந்தது..

## தொழில்நுடபத் தகவல்கள்
குறைந்த அறிவுத்தல்களுடன் இயங்கும் கணினிக் குறியீட்டு முறையிலான மையச் செயலியானது x86 கணினி அறிவுறுத்தல்களுடன் ஒத்திசைவான முறையில் உருவாக்கப்பட்டது. இதன் எல்லா மாதிரிகளும் 4.3 மில்லியன் திரான்சிஸ்டர்களை உள்ளடக்கியிருந்தது. கே5 மையச் செயலியானது இண்டல் பெண்டியம் MMX கட்டளைக் கொண்டதல்ல. இண்டல் நிறுவனம் ஆனது 1997 இல் இருந்து MMX ரக மையச் செயலிகளை வழங்க ஆரம்பித்தது. 

## வினைத்திறன்
இந்தச் சிப்பானது பல நுட்பங்களைக் கொண்டிருந்தாலும் சந்தைப் படுத்துவதில் ஏற்பட்ட தாமதம் மற்றும் இண்டல் பெண்டியம் புரோசருடன் ஒப்பிடுகையில் மையச் செயலியின் துடிப்பு வேகம் குறைவானதாலும் பெரும்பாலான கணினித் தயாரிப்பாளர்களைக் கவரவில்லை. எனினும் இது சைரிக்ஸ் Cyrix 6x86 ரக மையச் செயலியைவிட வினைத்திறனாகவே இயங்கியது. 

## மேற்கோள்கள்

பகுப்பு:கணினி கட்டுமானம்
துணி உலர்த்தி

thumb|180px|ஒரு மின் துணி உலர்த்தி
துவைத்த, ஈரமான துணிகளை உலர்த்தும் இயந்திரம் **துணி உலர்த்தி** ஆகும். முன்னைய காலகட்டங்களில் சூரிய வெளிச்சத்தில் துணியை உலர்த்துவது வழமை. இது நீண்ட நேரத்தை எடுக்கும். விரைந்து துணிகளை உலர்த்துவதற்கும், வெயில் இல்லா இடங்களிலும் துணி உலர்த்து இயந்திரம் பயன்படுகிறது.

துணிகளை இயந்திரத்துக்குள் உள்ள உருளையில் இட வேண்டும். இயந்திரம் சூடேற்றப்பட்ட காற்றை சுழற்றிக்கு விடும். உருளையும் துணிகளை ஐதாக வைத்திருப்பதற்காக மெதுவாக உருளும். சூடேற்றப்பட்ட காற்று துணியின் ஈரத்தன்மையை அகற்றி துணியை உலர்த்தும்.

## இவற்றையும் பாக்க
* துணி துவைக்கும் இயந்திரம்

பகுப்பு:வீட்டுக் கருவிகள்
பகுப்பு:19-ஆம் நூற்றாண்டுக் கண்டுபிடிப்புகள்
பாத்திரம்கழுவி

உணவு சமைக்க உதவும் உபகரணங்களையும், உண்ண பயன்படும் பாத்திரங்களையும் கழுவக்கூடிய இயந்திரம் **பாத்திரம்கழுவி** ஆகும். இது சூடேற்றப்பட்ட (55-65 degrees Celsius) நீரை வேகமாக பாத்திரங்கள் மீது தெளிப்பதன் மூலம் பாத்திரங்களை சுத்தமாக்குகிறது. முதலில் அழுக்ககற்றும் கலவை கலந்த சூடுநீரை தெளித்து, பின்னர் தெளிவான சுடுநீரைத் தெளிக்கிறது. மின்சக்தியில் இயங்கும் இந்த இயந்திரம் நேரத்தையும் மனித உழைப்பையும் சேமிக்கிறது.

இந்த இயந்திரத்தில் பாத்திரங்களை அடுக்கி வைக்க பிரத்யேக தட்டுகள் இருக்கும்.  சில இயந்திரங்களில் பாத்திரங்களை உலர வைக்கும் வசதியும் உண்டு. வெவ்வேறு வகையான பாத்திரங்களுக்கு ஏற்றவாறு பல்வேறு சலவை முறைகள் இந்த இயந்திரத்தில் இருக்கும். இதனால் கண்ணாடிப் பாத்திரங்கள், பீங்கான் பாத்திரங்கள், சமையல் பாத்திரங்கள் என அனைத்தையும் திறம்பட சுத்தம் செய்யலாம். 

## மேற்கோள்கள்

பகுப்பு:வீட்டுக் கருவிகள்
பகுப்பு:தூய்மையாக்கல் இயந்திரங்கள்
பகுப்பு:அமெரிக்கக் கண்டுபிடிப்புகள்
பகுப்பு:19-ஆம் நூற்றாண்டுக் கண்டுபிடிப்புகள்
தூசுறிஞ்சி

[thumb|right|A [Dyson (company)|Dyson DC07 upright **Cyclonic vacuum cleaner** using centrifugal force to separate dust and particles from the air flowing through the cylindrical collection vessel.]]
thumb|right|ஒரு தானியங்கி தூசுறிஞ்சி (எந்திரன்).
நிலத்தில் காணப்படும் சிறு குப்பைகளையும் தூசியையும் உறிஞ்சி ஒரு பைக்குள் சேகரிக்கும் இயந்திரம் **தூசி உறிஞ்சி** ஆகும். ஆங்கிலத்தில் *vacuum cleaner* என்ற சொல்லுக்கு தமிழ் இணையப் பல்கலைக்கழக அகரமுதலி வெற்றிடத் தூய்மிப்பு என்றும் நேரடி மொழி பெயர்ப்பு தருகிறது.
இப்பொறியைப் பயன்படுத்துவதற்கு முன்னர், துடைப்பத்தைக் கொண்டு சுத்தம் செய்தனர். இன்றும், இந்திய வீடுகளில் அதிக அளவில், துடைப்பம் பயன்படுத்தப் படுகிறது.

பொதுவாக நிலத்திற்கு கம்பளம் (*carpet*) இடப்பட்ட வீடுகளில் இது பயன்படுகின்றது. தானியங்கு தூசி உறிஞ்சிகளும் தற்போது விற்பனையில் உள்ளன.
## வரலாறு
1996 ஆம் ஆண்டு ஜேம்ஸ் டைசன் என்பவர் வெற்றிட தூசுறிஞ்சியைக் கண்டுபிடித்தார். சுவீடன் நாட்டைச் சேர்ந்த எலக்ட்ரோலக்ஸ் எனும் நிறுவனம் அவரிடமிருந்து அதன் உரிமையைப் பெற்றுச் சந்தையில் அறிமுகப்படுத்தியது. 2001 ஆம் ஆண்டு டைசன் எனும் பிரித்தானிய நிறுவனம் DC06 எனும் தனியங்கி  வெற்றிட தூசுறிஞ்சியை உருவாக்கியது. இதை ரோபோட் வாக்யூம் கிளீனர் என்று அழைக்கின்றனர். வட்டவடிவில் உள்ள இது தன்னகத்தே கணினியைக் கொண்டுள்ளது. இது வீட்டின் இண்டு இடுக்குகளில் உதாரணத்துக்குக் கட்டில், சோபா, இருக்கை, நாற்காலிகள் ஆகியவற்றின் அடியில் புகுந்து புகுந்து, தூசிகளையும் குப்பைகளையும் உறிஞ்சி எடுத்து தரையைச் சுத்தமாக்கும் வல்லமை கொண்டது.

## மேற்கோள்கள்

பகுப்பு:வீட்டுக் கருவிகள்
பகுப்பு:தூய்மையாக்கல் இயந்திரங்கள்
பகுப்பு:அமெரிக்கக் கண்டுபிடிப்புகள்
பகுப்பு:வளிமத் தொழினுட்பம்
பகுப்பு:19-ஆம் நூற்றாண்டுக் கண்டுபிடிப்புகள்
குளிர்சாதனப் பெட்டி

thumb|200px|A typical American refrigerator with its door open

உணவையும் மருந்தையும் குளிர்ப்படுத்தி பாதுகாக்கும் இயந்திரம் **குளிர்சாதனப் பெட்டி** (*Refrigerator*) ஆகும். இது வெப்பம் கடாத்தப்படா ஒரு பெட்டியையும், உள்ளே இருந்து வெப்பத்தை வெளியே கொண்டு சென்று பொருட்களை குளிர்மைப்படுத்த ஒரு ஒழுங்குமுறையையும் கொண்டிருக்கிறது. இது மின்சக்தியில் இயங்கும் ஒர் இயந்திரம்.

உணவுப் பொருட்களை நீண்ட நாட்களுக்கு பாதுகாக்க உதவும் இந்த இயந்திரம் தொழில்நுட்ப வரலாற்றில் ஒரு முக்கிய கண்டுபிடிப்பாக பார்க்கப்படுகிறது. உணவுப் பொருட்கள் அதிகமாக கிடைக்கும் காலங்களில் அவற்றை இவ்வாறு பாதுகாத்து, அவை உணவுப் அருகிக் கிடைக்கும் காலத்தில் பயன்படுத்த உதவுகிறது. உணவுகள் அதிகமாக கிடைக்கும் இடங்களில் இருந்து வேற்று இடங்களுக்கு எடுத்து செல்லவும் இது உதவுகின்றது.

## மேற்கோள்கள்

பகுப்பு:வீட்டுக் கருவிகள்
பகுப்பு:அமெரிக்கக் கண்டுபிடிப்புகள்
பகுப்பு:உணவு பதப்படுத்தல்
பகுப்பு:20-ஆம் நூற்றாண்டுக் கண்டுபிடிப்புகள்
தானுந்து தலைப்புகள் பட்டியல்

## இயல்
* இயந்திரவியல்
* இலத்திரனியல்
* கணினியியல்

## பொது
* தானுந்து
* பேருந்து
* தொடரூந்து
* வானூர்தி

## வரலாறு
* காட்லீப் டைம்லர் 
* ஹென்றி போர்டு
* Giovannai
* கார்ல் பென்சு
* Jony Boyd Dunlop

## அடிப்படை இயற்பியல், வேதியியல்
* இயக்க ஆற்றல் - kinetic energy
* விசை - force
* முறுக்கு விசை - torque
* வேகம் - speed
* முடுக்கம் - acceleration
* உராய்வு - friction
* எரிநெய்
* எரிபொருள்
* எரிதல் - combustion

## உறுப்புகள்
### உடல்
* வெளி அமைப்பு
* உள் அமைப்பு
* Bumpster
* உதிரிப்பாகங்கள் - Accessories

### வலு பிறப்பாக்கி தொகுதி
* Engine - உள் எரி பொறி
* Fuel System - எரிபொருள் உட்செலுத்தல் தொகுதி
* Valves and Camshaft
* Electrical System - இலத்திரனியல் தொகுதி
* Four Stroke Cycle Engine - நான்கு இயங்கு நிலை சுழற்சி பொறி
* Exhaust System - புகைபோக்கித் தொகுதி
* Cooling System - குளிரூட்டும் தொகுதி
* lubrication System - மசகிடுதல் தொகுதி
* Ignition system - தீமூட்டு அமைப்பு

### [[:en:Powertrain]]
* Clutch - உரசிணைப்பி
* Friction clutch - உராய்வு உரசிணைப்பி
* Fluid Coupling
* Transmission (Standard, Automatic, Planetary Gear)
* Driveshaft: செலுத்தற்றண்டு எனப்படுதவது உள் எரி பொறியில் இருந்து பெறப்படும் ஆற்றலை சில்லுக்கு இடம் மாற்றம் செய்யும் ஓர் இயந்திர பாகம் ஆகும்.  
* Differential

### [[:en:Chassis]]
* Suspension System - தாங்கு தொகுதி
* Axels and Wheels - சில் தொகுதி
* Tires - டயர்
* Braking System - தடுப்புத் தொகுதி (தானுந்து)
:* Drum
:* Disk
:* Power
* System System

## மாற்று
* :en:Alternative propulsion

## இவற்றையும் பாக்க
* :en:List of auto parts
* :en:List of basic automobile topics
* :en:Wikipedia:WikiProject Automobiles

## குறிப்பு
மேலே தரப்பட்ட சொற்கள் தற்போதைய பரந்த பயன்பாட்டில் உள்ள தொழில்நுட்பத்தையே பெரிதும் பட்டியலிடுகின்றன.  இந்த நுட்பம் சூழலியல் விளைவுகளை கருத்தில் கொண்டு தற்போது விரைந்து மாற்றியமைக்கப்பட்டு வருகிறது.  மேலும், வெவ்வேறு தானுந்து தொழில்நுட்பங்களும் உள்ளன.  அவையும் இங்கு சேர்க்கப்பட வேண்டும்.  

பகுப்பு:தானுந்து தொழில்நுட்பம்
பகுப்பு:தானுந்துகள்
பகுப்பு:தொழில்நுட்பம் தலைப்புகள் பட்டியல்
அத்லோன்

**ஏஎம்டி அத்லோன்** அல்லது **ஏஎம்டி ஆத்லோன்** செயலிகள் தொடர்ச்சியாக ஏஎம்டி நிறுவனத்தினால் வடிவமைக்கப்பட்டு உருவாக்கப்பட்ட செயலிகளைக் குறிக்கும். இது x86 கணினி அறிவுறுத்தல்களைக் கொண்டு 7ஆவது குடும்பச் செயலியாகும். இது இண்டெல் செயலிகளை விட வினைத்திறனாக குறிப்பிடத்தக்க காலப்பகுதியில் செயற்பட்டது. இதனைத் தொடர்ந்து 64 பிட் செயலியான அத்லோன் 64 ஐயும் வடிவமைத்து உருவாக்கியது. 

அத்லோன் 23 ஜூன் 1999 இல் அறிமுகம் செய்யப்பட்டது. இது விளையாட்டுப் போட்டி வெற்றியாளர் (சாம்பியன்) என கிரேக்க மொழியில் பொருள்படும் அத்லோன் என்ற சொல்லில் இருந்து உருவாக்கப்பட்டதாகும். 

## வரலாறு
ஏஎம்டியின் முன்னாள் நிறைவேற்று அதிகாரி ஜெரி சாண்டிரஸ் செமிகாண்டாக்டர்களை தயாரித்துவெளிவிடும் மோட்ரோலா நிறுவனத்துடன் ஒப்பந்ங்களை மேற்கொண்டு செயலியை மேம்படுத்திவெளிவிடுவதில் வெற்றிகண்டனர். ஆகஸ்ட் 1999 இல் அத்லோன் செயலி வெளிவந்தது. இதை வடிவமைப்பதில் டெக் ஆல்பாச் செயலியை வடிவமைத்த டிறிக் மேயர் என்பவரின் பங்களிப்பு குறிப்பிடத்தக்கது.

## அத்லோன் போட்டியாளர்கள்
*இண்டெல் பெண்டியம் !!!, பெண்டியம் 4 மற்றும் செலிரோன்.
*வயா சீ3, சீ7 
*டான்ஸ்மீட்டா எவ்விசியோன்

## மேற்கோள்கள்

பகுப்பு:கணினி கட்டுமானம்
துணி துவைப்பி

thumb|முன்-வாய் துணி துவைப்பி
நீரையும் அழுக்கு அகற்றும் கலவையையும் பயன்படுத்தி துணிகளைத் தோய்த்து தரும் இயந்திரம்** துணி துவைப்பி** ஆகும். இது மின்னாற்றலில் இயங்கும் ஒரு வீட்டுக் கருவி ஆகும்.

அன்றாட வாழ்வியலில் நாம் பயன்படுத்தும் துணிகளையும் உடைகளையும் அவ்வப்போது துவைத்துச் சுத்தமாக்குவது ஒரு சுகாதாரத் தேவை. இது ஒரு அழகியல் செயற்பாடும் கூட. முன்னைய காலகட்டங்களில் உடையை நீரில் நனைத்து, கைகளால் தேய்த்து, சவர்க்காரம் போட்டு அழுக்கு நீக்கி அலசித் தோய்த்தனர். இது நேரமெடுக்கும், உடலுழைப்பு தேவையான ஒரு செயற்பாடு. நேரத்தைக் குறைத்து, உடலுழைப்பைத் தவிர்க்க துணி துவைக்கும் இயந்திரம் உதவுகிறது.

## துணிதுவைப்பி தயாரிக்கும் சில முன்னணி நிறுவனங்கள்
* ஐஎஃப்பி(IFB)
* வீடியோகான்(Videocon)
* சாம்சங்(Samsung) 
* எல்ஜி(LG)
* வேர்ல்பூல்(Whirlpool)
* எலக்ட்ரோலக்ஸ்(Electrolux)

## மேற்கோள்கள்
 

பகுப்பு:வீட்டுக் கருவிகள்
பகுப்பு:தூய்மையாக்கல் இயந்திரங்கள்
பகுப்பு:அமெரிக்கக் கண்டுபிடிப்புகள்
பகுப்பு:19-ஆம் நூற்றாண்டுக் கண்டுபிடிப்புகள்
அண்ணீரகச் சுரப்பி

**அண்ணீரகச் சுரப்பி** (Adrenal gland) (தமிழக வழக்கு: அட்ரீனல் சுரப்பி அல்லது அதிரீனல் சுரப்பி) என்பது, சிறுநீரகத்தின் மேல் இருக்கும் முக்கோண வடிவான அகச்சுரப்பி ஆகும். இது நாளமில்லாச் சுரப்பி ஆகும். இவை ஒவ்வொரு சிறுநீரகத்துக்கும் மேற்புறத்தில் ஒன்று வீதம் வலது, இடமாக இருபுறமும் அமைந்திருக்கும். இவை ஒவ்வொன்றும் இரு பகுதிகளைக் கொண்டுள்ளன. உட்புறப்பகுதிக்கு அகணி  என்று பெயர். வெளிப்புறப் பகுதிக்கு புறணி என்பது பெயர். இச்சுரப்பியின் எடை 12 கிராம்களாகும். அட்ரீனல் அகணியிலிருந்து அட்ரீனலின் மற்றும் நார் அட்ரீனலின் என்ற இருவகை இயக்குநீர்கள் சுரக்கின்றன. புறணியிலிருந்து 'ஸ்டீராய்ட்ஸ்' (Steroids)  என்னும் இயக்குநீர்கள் சுரக்கின்றன. இவை நேரடியாக இரத்தத்தில் கலந்து விடுகின்றன. இவற்றின் முக்கிய பணி இழையங்களைத் தூண்டுவதும், உடம்பின் வளர் சிதைமாற்றத்தைச் சீராக நடைபெறச் செய்வதும் ஆகும். இச்சுரப்பியிலிருந்து ஈத்திரோசன், புரோஜெஸ்ட்ரான் இயக்குநீர்களும் மிகச் சிறிய அளவில் சுரக்கின்றன. கார்ட்டிசால், எபிநெப்ரின் ஆகியவற்றை உள்ளடக்கிய கார்ட்டிகோஸ்டெரோய்டுகள், கட்டெகோலமைன்கள் என்பவற்றை உற்பத்தி செய்வதன்மூலம், நெருக்கடிகளுக்கான எதிர்வினைகளை நெறிப்படுத்துவதே இதன் முக்கிய பொறுப்பு ஆகும்.
## மேற்கோள்கள்

பகுப்பு:உடல் உள்ளுறுப்புகள்
பகுப்பு:அகச்சுரப்பித் தொகுதி
பகுப்பு:உடலியங்கியல்
விண்டோசு 1.0

16பிட் வரைகலை இடைமுக **விண்டோசு 1.0** இயங்குதளமானது 20 நவம்பர் 1985 இல் வெளிவிடப்பட்டது. இதுவே மைக்ரோசாப்டின் பல பணிகளை ஒரே நேரத்தில் செய்யவல்ல வரைகலை இடைமுகத்தை உடைய இயங்குதளத்தை உருவாக்கும் முயற்சியின் ஓர் அடிக்கல்லாக அமைந்தது. விண்டோஸ் 1.0 இயங்குதளமே விண்டோஸ் குடும்பத்தின் முதலாவது இயங்குதளம் ஆகும்.

## வசதிகள்
மைக்ரோசாப்ட் விண்டோஸ் 1.0 மைக்ரோசாப்ட் டாஸ் இயங்குதளத்தின் மேல் இருந்து இயக்கும் ஓர் இயங்குதளாமாகவே இருந்ததேயன்றித் தனித்தியங்கும் ஓர் இயங்குதளம் அல்ல. இதன் வரைகலைப் பணிச்சூழல் ஆனது மிகவும் மட்டுப்படுத்தப்பட்டு இருந்ததால் நிரல்கள் நேரடியாக கணினியின் அடிப்படை உள்ளீட்டு வெளியீட்டுப் பகுதியூடாக (பயோஸ்) நிரல்களை எழுதவேண்டியிருந்தது. 

பகுப்பு:விண்டோசு இயக்கு தளங்கள்
பகுப்பு:தனியுடைமை இயக்கு தளங்கள்
சான் பாப்டிஸ்ட் டெனிஸ்

**சான் பாப்டிஸ்ட் டெனிஸ்** (*Jean-Baptiste Denys*; 1640–1704) என்பவர் ஒரு பிரெஞ்சு மருத்துவர் ஆவார். இவர் பதினான்காம் லூயி மன்னனின் தனிப்பட்ட மருத்துவராக இருந்தவர்.

ஜூன் 15, 1667 இல் இவர் உலகின் முதலாவது மனித இரத்த மாற்றீட்டை செயற்படுத்தினார். ஆட்டின் 9 அவுன்ஸ் நிறை கொண்ட இரத்தத்தை காய்ச்சலால் பீடிக்கப்பட்டு சோர்ந்து போயிருந்த 15 அகவை கொண்ட ஒரு சிறுவனின் உடலில் செலுத்தினார். அதன் பின்னர் அச்சிறுவனின் உடல் நிலை தேறியது.

## மேற்கோள்கள்


## வெளி இணைப்புகள்
*கண்டுபிடிப்பாளர்களும் முன்னோடிகளும்: சான் பாப்டிஸ்ட் டெனிஸ்

பகுப்பு:பிரெஞ்சு மருத்துவர்கள்
பகுப்பு:1640 பிறப்புகள்
பகுப்பு:1704 இறப்புகள்
பகுப்பு:1643 பிறப்புகள்
பியொங்யாங்

**பியொங்யாங்** வட கொரியாவின் தலைநகரமும் மிகப்பெரிய நகரமும் ஆகும். டேடொங் ஆறு இந்நகரம் வழியாக செல்கிறது. 2008 -ன் மக்கள் தொகை கணக்கெடுப்பின்படி, இந்நகரத்தின் மொத்த மக்கட்தொகை  3,255,288 ஆகும் . பியோங்யாங்  நேரடியாக நிர்வகிக்கப்படும் நகரம்  மற்றும்  வட கொரிய மாகாணங்களுக்கு சமமான அந்தஸ்தைக் கொண்டுள்ளது.  

இது கொரியாவின் பழமையான நகரங்களில் ஒன்றாக கருதப்படுகிறது.  இது கோஜோசியன் மற்றும் கோகுரியோ உள்ளிட்ட இரண்டு பண்டைய கொரிய இராச்சியங்களின் தலைநகராக இருந்தது, மேலும் கோரியோவின் இரண்டாம் தலைநகராகவும் செயல்பட்டது. முதல் சீன-ஜப்பானியப் போரின்போது நகரத்தின் பெரும்பகுதி அழிக்கப்பட்டது, ஆனால் அது ஜப்பானிய ஆட்சியின் கீழ் புதுப்பிக்கப்பட்டு ஒரு தொழில்துறை மையமாக மாறியது. 1948 இல் வட கொரியா நிறுவப்பட்டதைத் தொடர்ந்து, பியோங்யாங் அதன் உண்மையான தலைநகராக மாறியது. கொரியப் போரின்போது இந்த நகரம் மீண்டும் அழிக்கப்பட்டது, ஆனால் சோவியத் உதவியுடன் போருக்குப் பிறகு விரைவாக மீண்டும் கட்டப்பட்டது.

பியோங்யாங் வட கொரியாவின் அரசியல், தொழில்துறை மற்றும் போக்குவரத்து மையமாகும். இது வட கொரியாவின் முக்கிய அரசாங்க நிறுவனங்களுக்கும், கொரியாவின் ஆளும் தொழிலாளர் கட்சிக்கும் சொந்த ஊர்.

பகுப்பு:ஆசியத் தலைநகரங்கள்
பகுப்பு:வடகொரிய நகரங்கள்
வியஞ்சான்

**வியஞ்சான்** (லாவ் மொழி: ວຽງຈັນ, பிரெஞ்சு: Vientiane) லாவோஸ் நாட்டின் தலைநகரமும் மிகப்பெரிய நகரமும் ஆகும். வியஞ்சான் மாநகரத்தின் மக்கள் தொகை 730,000 ஆகும். 

பகுப்பு:ஆசியத் தலைநகரங்கள்
பகுப்பு:லாவோஸ்
எரிபொருள் உட்செலுத்தல் தொகுதி

உள் எரி பொறியின் தொழிற்பாட்டில் அதன் உள்வாங்கி வீச்சில் எரிவளியும் காற்றும் கலந்து உட்செல்லும்.  எவ்வளவு எரிவளியும் காற்றும் கலந்து உட்செல்லும் என்பதை கட்டுப்படுத்தும் தொகுதியே **எரிபொருள்ள் உட்செலுத்தல் தொகுதி** ஆகும்.  இந்தக் கலவையின் விகிதம் "காற்று-எரி பொருள் விகிதம்" எனப்படுகிறது.  

இது மூன்று வகைப்படும்
# கார்பறேற்ரர் எரிபொருள் தொகுதி (Carburetor Fuel System)
# காசெலின் உட்செலுத்தல் தொகுதி (Gasoline Injection System)
# டீசல் உட்செலுத்தல் தொகுதி (Diesel Injection System)

1980 பின்னர் இலத்திரனியல் கட்டுப்பாடு தொகுதிகள் வந்தபின் கார்பறேற்ரர் வகை பயன்பாட்டில் அவ்வளவு இல்லை.  

## உசாத்துணைகள்
* பாஸ்கரன் சூசைதாசன். 1999. மோட்டார் வாகனங்களும் தொழில் நுட்பமும். *[[நுட்பம் (சஞ்சிகை)]]*.

## மேற்கோள்கள்

பகுப்பு:தானுந்துகள்
புகைபோக்கித் தொகுதி

உள் எரி பொறி எரிபொருள் எரிந்தவுடன் அதிலுள்ள ஆற்றல் முடிந்துவிடும். எரிந்த மீதமுள்ள கழிவு வளிமங்களை உந்தி நகர்ந்து அமுக்கி உந்தறையோடு இணைக்கப்பட்ட ஒரு கழிவாய் குழாயின் வழியாக தள்ளிவிடும். இந்த குழியாயும் அதோனுடு இவ்வாறு கழிவு வளிமங்களை வெளியேற்ற பயன்படும் உறுப்புகளுமே **புகைபோக்கித் தொகுதி** எனப்படுகிறது. வெளியேற்றும் பொழுது கழிவு வளிமங்களை சுத்திகரிப்பதும் இந்த தொகுதியின் செயற்பாடு ஆகும்.

புகைபோக்கித் தொகுதியின் முக்கிய பாகங்கள் பின்வருமாறு:
* பிரதான புகைபோக்கித் பாகம் (Cylinder head and exhaust manifold)
* மாசகற்றும் பாகம் (A catalytic converter to reduce air pollution)
* சத்ததை அடக்கும் பாகம் (A muffler (North America) / silencer (Europe), to reduce noise)
* புகைபோக்கி குழாய்

  
## உசாத்துணைகள்
* பாஸ்கரன் சூசைதாசன். 1999. மோட்டார் வாகனங்களும் தொழில் நுட்பமும். *[[நுட்பம் (சஞ்சிகை)]]*.

பகுப்பு:தானுந்துகள்
பிரசிலியா

**பிரசிலியா** (, ) பிரசில் நாட்டின் தலைநகரமாகும். 2007 கணக்கெடுப்பின் படி 2,455,903 மக்கள் இந்நகரில் வசிக்கிறார்கள். 1956இல் புதிய தலைநகரை உருவாக்கும் நோக்கில், இந்நகரத்தை லூசியோ கோஸ்தா, கட்டிடக் கலைஞரான ஆஸ்கர் நிமேயர் ஆகியோர் திட்டமிட்டு உருவாக்கினர்.

21 ஏப்ரல், 1960 இலிருந்து இந்நகரம் பிரேசிலின் தலைநகராக உள்ளது. அதற்கு முன் 1763 முதல் 1960 வரை ரியோ டி ஜனேரோ பிரேசிலின் தலைநகராக இருந்தது.

இங்கு 119 அயல்நாட்டுத் தூதரகங்கள் உள்ளன.

## மேற்கோள்கள்


## குறிப்புகள்

பகுப்பு:தென் அமெரிக்கத் தலைநகரங்கள்
பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
பகுப்பு:உலகப் பாரம்பரியக் களங்கள்
பகுப்பு:பிரேசில்
பிரேசிலியா

**பிரேசிலியா** (Brazilea) என்பது ஒரு அழிந்துபோன  பேரின அல்காவாகும். பிரேசிலியா சிற்றினங்களான பிரேசிலியா ஹெல்பி மற்றும் பிரேசிலியா சிஸ்ஸா ஆகியவை   பேலியோரோட்டா என்னும் இடத்தில் உள்ள ஜியோ பார்க் பகுதியில் மரியானா நகரில் மொரோ டோ பாபாலியோ பாறைப்பகுதியில் வாழ்ந்ததாக கண்டுபிடிக்கப்பட்டுள்ளது. பிரேசிலியா வாழ்ந்த காலம் பேர்மியன் காலத்தில் சக்மாரியன் காலம் ஆகும்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:மகரந்தத்தூளியல்
வலந்தீனா தெரெசுக்கோவா

**வலந்தீனா விளாடிமீரொவ்னா தெரெசுக்கோவா** (*Valentina Vladimirovna Tereshkova*; ; பிறப்பு: 6 மார்ச் 1937), என்பவர் சோவியத் ஒன்றியத்தின் ஓய்வுபெற்ற விண்வெளி வீராங்கனையும் முதற்தடவையாக விண்வெளிக்குச் சென்ற பெண்ணும் ஆவார். இவர் வசுத்தோக்கு 6 விண்கலத்தில் 1963 சூன் 16 அன்று விண்வெளிக்குச் சென்று அங்கு மூன்று நாள்களுக்குச் சற்றுக் குறைவாகத் தங்கியிருந்து வெற்றிகரமாகத் திரும்பினார்.

1961ஆம் ஆண்டு சோவியத் ஒன்றியத்தைச் சேர்ந்த யூரி ககாரின் மண்ணிலிருந்து விண்ணுக்குச் சென்ற முதல் மாந்தர் என்ற பெருமையைப் பெற்றார். அவருக்கு அடுத்தபடியாகப் பெண் ஒருவரை விண்ணுக்கு அனுப்ப சோவியத்து ஒன்றியம் முடிவு செய்தது. இந்த அறிவிப்பை கேட்டதும் ஆயிரக்கணக்கான விண்ணப்பங்கள் குவிந்தன. இறுதிக் கட்டமாக நான்கு பெண்கள் மட்டுமே தெரிவு செய்யப்பட்டனர். மிகக்கடினமான பயிற்சிகளுக்குப் பிறகு 25 வயதான வலண்டீனா தெரெசுக்கோவா தெரிவு செய்யப்பட்டார்.

வத்தோக்கு-6 என்ற விண்கலம் வலண்டீனாவை ஏற்றிக்கொண்டு 1963 சூலை 16ஆம் நாள் வானத்தை நோக்கிப் புறப்பட்டது. இவர் பூமிப்பந்தைச் சுற்றி 48 முறைகள், 70 மணி நேரம் 50 நிமிடங்கள் விண்வெளியில் வலம் வந்தார். விண்வெளிக்குச் சென்ற முதல் பெண்மணி என்ற பெருமையையும், அதிக நேரம் விண்வெளியில் தங்கியிருந்த விண்வெளி வீரர் என்ற பெருமையையும் பெற்றார்.

சூன் 19ஆம் நாள் விண்கலம் பூமிநோக்கிப் பாய்ந்து வந்தபோது, தரையிறங்கும் முன்பே பாராசூட்டில் இருந்து குதித்து, பாதுகாப்பாக இறங்கினார். ‘சோவியத் ஒன்றியத்தின் வீராங்கனை’ என்ற பதக்கத்துடன் ‘இலெனின் விருது’, வேறு பல விருதுகள் எனக் குவிந்தன.

## மேற்கோள்கள்

## வெளி இணைப்புகள்
* பிபிசி: டெரெஷ்கோவா நூற்றாண்டின் சிறந்த பெண்களுக்கான விருதைப் பெறுகிறார்
* படிமங்கள்: வலண்டீனா டேரெஷ்கோவா
* டெரெஷ்கோவாவின் வாழ்க்கை

பகுப்பு:1937 பிறப்புகள்
பகுப்பு:உருசிய அரசியல்வாதிகள்
பகுப்பு:வாழும் மக்கள்
பகுப்பு:உருசிய விண்வெளி வீரர்கள்
பகுப்பு:சோவியத் விண்வெளி வீரர்கள்
பகுப்பு:சோவியத் அரசியல்வாதிகள்
பகுப்பு:விண்வெளி வீராங்கனைகள்